ڄام مبارڪ خان جو مقبرو

ڄام مبارڪ خان جو مقبرو(Tomb of Jam Mubarak Khan) سنڌ جي ضلعي ٺٽا جي شھر ٺٽو ڀرسان مڪلي جي تاريخي قبرستان ۾ واقع آهي. سندس مقبري جو بنياد جمادي الاول مهيني، 895 ھجري بمطاق 1490ع ۾ رکيو ويو جيڪو سما گهراڻي جي حڪمران ڄام نظام الدين سمو عرف، "ڄام نندي" جي دور ۾ مڪمل ٿيو. ڄام مبارڪ اصل ۾ ڄام نظام الدين جو پُٽ هو.  ڄام مبارڪ خان کي خان اعظم جو لقب مليل هو جيڪو مغلن سان لڙندي 895 ھجري بمطاق 1490ع ۾ شهيد ٿيو هو. جڏهن 890 ھجري بمطاق 1485ع ۾ شاھ بيگ ارغون سبي تي حملو ڪري ڄام نندي طرفان سبيءَ تي مقرر بهادر خان کان قلعو کسي، پنهنجي ڀاءُ، محمد جي حوالي ڪيو ته محمد سنڌ جي آڪيڙي ۽ چانڊڪا پرڳڻن تي به قبضي جي ڪوشش ڪئي. ڄام نظام الدين، ڄام مبارڪ خان جي سربراهيءَ ۾ فوج موڪلي جنهن محمد مغل تي ڀرپور حملو ڪيو. نتيجي ۾ محمد ارغون مارجي ويو ۾ سبي ٻيهر ڄام نندي جي حڪمراني ۾ شامل ٿيو.  مڪليء ۾ سمن حڪمرانن منجهان ڄام مبارڪ خان جو پهريون مقبرو آهي جنهن جو بنياد سال 895 ھجري بمطابق 1490ع رکيو ۽ رازن ڪتبا لکيا.

حوالا

زمرو:ٺٽو ضلعو
زمرو:سنڌ جا تاريخي ماڳ
زمرو:سنڌ جي تاريخ